钦定古今图书集成/明伦汇编/闺媛典/第343卷 > 胡宗愈妻丁氏
## 钦定古今图书集成/明伦汇编/闺媛典/第343卷 > 胡宗愈妻丁氏

按《泊宅编》：尚书右丞胡宗愈夫人丁氏，司封员外郎
宗臣之女，自幼颖慧，无所不能，又善相人，盖出天性。
在西府时，常于窗隙遥见蔡丞相确，谓右丞曰：“蔡相
全似卢多逊。”或以卢、蔡肥瘠色貌不同，诘之，丁氏曰：
“吾虽不及见卢，但常一观其画像，与今丞相神彩相
似。”尔。后蔡果南窜。又户部尚书李常，除老龙尹成都，
涂中贻右丞书，丁氏一见其字画，惊曰：“此人身笔已
倒，不久数尽，须病咽喉而死。”李公行次凤翔，中毒而
卒。如此之类不一。初司封有杨妃数美人，真挂后堂。
丁氏年未笄，每晨兴省问尊亲毕，必戏道：“诸妃万福。”
一日，潘妃忽答云：“夫人万福。”家人辈大怪之，欲毁其
真，惟其叔宝臣令勿毁此女，他日未“可量也。”乡人多
能道其事。